 විල්මට් හෙවත් රොචෙස්ටර්හි අර්ල්වරයා (1647-80)  අශ්ලීල කාව්‍යයන් උදෙසා කුප්‍රකට ව සිටි අතර ඒවායින් බොහොමයක් ම ප්‍රකාශයට පත්වූයේ ශ්‍රීමත් චාල්ස් සෙඩ්ලි, චාල්ස් සැක්විල්, ඩෝසෙට්හි 6වැනි අර්ල්වරයා සහ ජෝජ් එතරේජ් වැනි යටගිය දේ සොයන්නන් (restration rakes) විසින් මරණාපර ව පළ කරන ලද කාව්‍ය සංග්‍රහයන් ලෙසිනි. රොචෙස්ටර්ට කර්තෘත්වය පැවරෙන බොහෝ පද්‍ය සැබවින් ම වෙනත් අය විසින් රචනා කරන ලද ඒවා විය. නමුත් වලත්තයකු ලෙස ඔහු කෙතරම් ප්‍රකට ව සිටියේ ද යත් සියවස් ගණනකට පසු පවා ශෘංගාර කාව්‍ය සංග්‍රහ පළ කරන්නන් විසින් සිය අලෙවිය දෙගුණ තෙගුණ කරගැනීම සඳහා ඔහුගේ නම යොදාගන්නා ලදී.නමුත් A Ramble in St. James's Park නම් පැදිය නිසැකව ම ඔහු විසින් රචනා වූවක් වන අතර එහි දී සුවදායී ව්‍යායාමයක් පිණිස උද්‍යානය වෙත ගමන් කරන කථකයාට අනාදිමත් කාලයක (පැදිය තුළ මෙය ඇරඹුණු සමය when ancient Pict began to Whore යනුවෙන් දක්වයි) පටන් සල්ලාලකමින් දූෂිත වූ එකී භූමියේ දී ගුද රමණයන්, දූෂණයන් සහ ව්‍යභිචාරයන් මුණගැසෙයි. මෙම පද්‍යය 1953 තරම් මෑතක දී පවා රොචෙස්ටර්ගේ කාව්‍ය සංග්‍රහ  වෙතින් වාරණය වූ නමුත් ලිංගිකත්වය පිළිබඳ පොදු ආකල්පයේ වෙ